ΓΡΑΠΤΗ ΕΡΩΤΗΣΗ E-3449/00

υποβολή: Franois Bayrou (PPE-DE) προς την Επιτροπή

(7 Νοεμβρίου 2000)

Θέμα: Διπλή φορολόγηση

Η κινητικότητα των ευρωπαίων πολιτών που ενθαρρύνεται από την πολιτική που ασκεί η Επιτροπή συναντά εμπόδια από τα συνεχιζόμενα προβλήματα της διπλής φορολόγησης.

Παρά τις πολυάριθμες φορολογικές συμβάσεις που έχουν συμφωνηθεί μεταξύ των διαφόρων ενδιαφερομένων χωρών, διαπιστώνουμε όλο και πιο συχνά την άρνηση εφαρμογής μιας διαδικασίας φιλικής διευθέτησης που καθιερώνεται από τις φορολογικές συμβάσεις. Ιδίως, προκύπτει ότι μεταξύ Γαλλίας και Λουξεμβούργου,πάρχει μία τέτοια φορολογική σύμβαση, αλλά ότι σπανίως εφαρμόζεται από τις δύο ενδιαφερόμενες εθνικές διοικήσεις. Ωστόσο, δενπάρχει κάποια αρχή διαιτησίας για την επίλυση των φορολογικών διαφορών, οι οποίες μπορούν έτσι να διαρκέσουν επί δεκαετίες.

Για τον λόγο αυτό θα ήθελα να γνωρίζω ποια μέτρα σκοπεύει να λάβει η Ευρωπαϊκή Επιτροπή προκειμένου να εφαρμόσουν οι φορολογικές αρχές τις ισχύουσες συμβάσεις, οι οποίες έχουν θεσπισθεί προς το συμφέρον του ευρωπαίου πολίτη και προκειμένου να ευνοήσουν την κινητικότητά του.

Απάντηση του κ. Bolkestein εξ ονόματος της Επιτροπής

(11 Δεκεμβρίου 2000)

Η Επιτροπή συμφωνεί απόλυτα με το Αξιότιμο Μέλος ότι η διπλή φορολογία μπορεί να αποτελέσει εμπόδιο στην κινητικότητα των ευρωπαίων πολιτών. Το θέμα της διπλής φορολόγησης αναγνωρίζεται από τη Συνθήκη της ΕΚ. Το άρθρο 293 (πρώην 220) της συνθήκης της ΕΚ ορίζει ότι τα κράτη μέλη, εφόσον είναι αναγκαίο, διεξάγουν μεταξύ τους διαπραγματεύσεις για να εξασφαλίσουν προς όφελος τωνπηκόων τους την κατάργηση της διπλής φορολογίας εντός της Κοινότητας. Σύμφωνα με το άρθρο 293, τα κράτη μέλη έχουν συνάψει διμερείς φορολογικές συμβάσεις μεταξύ τους και σήμεραπάρχει ένα σχεδόν ολοκληρωμένο δίκτυο φορολογικών συμβάσεων στην Κοινότητα.

Οι διμερείς φορολογικές συμβάσεις γενικά προβλέπουν διαδικασία αμοιβαίας συμφωνίας για τη διευθέτηση των δυσχερειών που προκύπτουν από την εφαρμογή της σύμβασης. Σύμφωνα με το άρθρο 25 τουποδείγματος φορολογικής σύμβασης για το εισόδημα και το κεφάλαιο, του Οργανισμού Οικονομικής Συνεργασίας και Αναπτύξεως (ΟΟΣΑ), αυτές οι διαδικασίες αμοιβαίας συμφωνίας συνήθως προβλέπουν ότι οι αρμόδιες αρχές, με αμοιβαία συμφωνία, καταβάλλουν προσπάθειες για να επιλύουν την κατάσταση των φορολογουμένων πουπόκεινται σε φορολογία η οποία δεν συμφωνεί με τις διατάξεις της σύμβασης. Επιπρόσθετα, καλούν και εξουσιοδοτούν τις αρμόδιες αρχές να επιλύουν, μέσω αμοιβαίων συμφωνιών, προβλήματα που αφορούν την ερμηνεία ή την εφαρμογή της σύμβασης και, επιπλέον, να προβαίνουν σε διαβουλεύσεις για την εξάλειψη της διπλής φορολογίας σε περιπτώσεις που δεν προβλέπεται από τη σύμβαση. Παρά το γεγονός ότι οι αρμόδιες αρχές συνήθως είναι σε θέση να επιλύουν τις διαφορές με αμοιβαία συμφωνία εντός εύλογης χρονικής περιόδου,πάρχουν παραδείγματα διαδικασιών αμοιβαίας συμφωνίας που διαρκούν μεγάλο χρονικό διάστημα, ή που δεν έχουν ικανοποιητικό αποτέλεσμα. Η Επιτροπή πιστεύει ότι σημαντικό ρόλο στην επίλυση τέτοιων διαφορών καθώς και στην επίσπευση των διαδικασιών μπορεί να διαδραματίσει ηποχρεωτική διαιτησία και ότι διάταξη που προβλέπει αυτήν τηνποχρεωτική διαιτησία θα αποτελούσε χρήσιμη προσθήκη στις διμερείς φορολογικές συμβάσεις των κρατών μελών.

Σημειώνεται ότιπάρχει ήδη ένα μέσο που προβλέπει τη διαιτησία για φορολογικές διαφορές που αφορούν τις τιμές μεταβίβασης: η σύμβαση διαιτησίας(1). Ο στόχος αυτής της πολυμερούς σύμβασης, που τέθηκε σε ισχύ την 1η Ιανουαρίου 1995, είναι η θέσπιση διαδικασίας διευθέτησηςποθέσεων διπλής φορολογίας μεταξύ επιχειρήσεων διαφορετικών κρατών μελών, που προέκυψαν από μια διόρθωση προς τα επάνω των κερδών μιας επιχείρησης σε ένα κράτος μέλος, η οποία δεν συμβαδίζει με αντίστοιχη διόρθωση προς τα κάτω των κερδών συνδεδεμένης επιχείρησης σε άλλο κράτος μέλος. Οι διμερείς φορολογικές συμβάσεις γενικά περιλαμβάνουν διατάξεις για αντίστοιχες διορθώσεις προκειμένου να αποφευχθούν προβλήματα διπλής φορολογίας αλλά δεν επιβάλλουν δεσμευτικήποχρέωση από αυτήν την άποψη. Η σύμβαση διαιτησίας περιλαμβάνει διάταξη για το διορισμό συμβουλευτικής επιτροπής η οποία γνωμοδοτεί σχετικά με την εξάλειψη της διπλής φορολογίας, σε περίπτωση που τα δύο ενδιαφερόμενα κράτη μέλη δεν μπορούν να συμφωνήσουν για τον τρόπο με τον οποίο αυτό θα επιτευχθεί, εντός δύο ετών από τηνποβολή καταγγελίας από τις ενδιαφερόμενες επιχειρήσεις. Η γνώμη της συμβουλευτικής επιτροπής είναι δεσμευτική για τα κράτη μέλη, εκτός αν επιτύχουν συμφωνία για απόφαση που αποκλίνει από τη γνώμη. Η απόφαση που θα καταργεί τη διπλή φορολογία πρέπει να ληφθεί εντός έξι μηνών από τη γνώμη της συμβουλευτικής επιτροπής. Η Επιτροπή, επί του παρόντος, εξετάζει τη λειτουργία της σύμβασης διαιτησίας στο πλαίσιο της μελέτης για τη φορολογία των επιχειρήσεων, η οποία θα παρουσιαστεί το 2001.

Ενδιαφέρουσα εξέλιξη που αξίζει να αναφερθεί είναι η νέα διπλή φορολογική σύμβαση μεταξύ της Αυστρίας και της Γερμανίας η οποίαπογράφηκε αλλά δεν έχει ακόμα κυρωθεί. Η σύμβαση αυτή προβλέπει ότι, σε περίπτωση που οι αρμόδιες αρχές δεν είναι σε θέση να διευθετήσουν δυσκολίες ή αμφιβολίες σχετικά με την ερμηνεία ή την εφαρμογή της σύμβασης εντός δύο ετών, μετά από αίτημα του φορολογουμένου, φέρουν τηνπόθεση ενώπιον του Δικαστηρίου σύμφωνα με το άρθρο 239 (πρώην 182) της Συνθήκης της ΕΚ. Η Επιτροπή σημειώνει την εξέλιξη αυτή με ενδιαφέρον και ενθαρρύνει τα λοιπά κράτη μέλη ναιοθετήσουν ανάλογα μέτρα.

(1) Σύμβαση 90/463/ΕΟΚ της 23ης Ιουλίου 1990, για την εξάλειψη της διπλής φορολογίας σε περίπτωση διορθώσεως των κερδών συνδεδεμένων επιχειρήσεων ΕΕ L 225 της 20.8.1990.